Η ζωή είναι ωραία με τα μάτια κλειστά

Το Η ζωή είναι ωραία με τα μάτια κλειστά (Ισπανικά: Vivir es fácil con los ojos cerrados) είναι ισπανική κόμεντι παραγωγής 2013 σε σκηνοθεσία του Νταβίντ Τρουέμπα και με πρωταγωνιστή τον Χαβιέ Κάμαρα. Ο τίτλος της ταινίας είναι από ένα στίχο του τραγουδιού Strawberry Fields Forever των Μπιτλς.

Η ταινία κέρδισε έξι Βραβεία Γκόγια, συμπεριλαμβανομένων Καλύτερης ταινίας, Καλύτερου σκηνοθέτη και Καλύτερου πρωταγωνιστή. Η ταινία ήταν η Ισπανική υποψήφιότητα για την καλύτερη ξενόγλωσση ταινία στα Βραβεία Αμερικανικής Ακαδημίας Κινηματογράφου 2014 αλλά δεν κέρδισε.

Πλοκή

Στην Ισπανία του 1966 ο Αντόνιο (Χαβιέ Κάμαρα), ένας δάσκαλος αγγλικών, όντας μεγάλος θαυμαστής του Τζον Λένον, συνηθίζει να διδάσκει Αγγλικά στους μαθητές του μέσω των στίχων των τραγουδιών των Μπιτλς. Όταν πληροφορείται ότι ο Λένον βρίσκεται στην Ισπανία για τα γυρίσματα της ταινίας How I Won the War, σε σκηνοθεσία του Ρίτσαρντ Λέστερ, αποφασίζει να ξεκινήσει ένα οδικό ταξίδι με προορισμό την Αλμερία και στόχο να τον συναντήσει από κοντά. Στο δρόμο θα συναντήσει την Μπελέν (Ναταλία ντε Μολίνα) ένα νεαρό κορίτσι τριών μηνών έγκυος, και τον Χουάνχο (Φρανσέσκ Κολομέρ), ένα δεκαπεντάχρονο αγόρι που το έσκασε από το σπίτι του εξαιτίας του άκρως καταπιεστικού πατέρα του. Οι τρεις τους θα συνεχίσουν μαζί το ταξίδι και χαμένοι στην αναζήτηση του Λένον θα ανακαλύψουν τελικά ο καθένας το όνειρο του.

Ηθοποιοί

 Χαβιέ Κάμαρα ως Αντόνιο
 Ναταλία ντε Μολίνα ως Μπελέν
 Φρανσέσκ Κολομέρ ως Χουάνχο
 Τζοργκ Σανζ ως πατέρας του Χουάνχο
 Αριάντα Γκιλ ως μητέρα του Χουάνχο
 Ραμόν Φοντσερέ ως Ραμόν
 Ρογκέλιο Φερνάντες ως Μπρούνο

Βραβεία

Παραπομπές

Εξωτερικοί σύνδεσμοι

 Η ταινία στο Internet Movie Database
 Η ταινία στο Rotten Tomatoes
Η ταινία στο Box Office Mojo

Ταινίες του 2013
Ισπανόφωνες ταινίες
Ισπανικές ταινίες
Ισπανικές κωμικές ταινίες
Βραβείο Γκόγια καλύτερης ταινίας
Ταινίες γυρισμένες στην Αλμερία